
	1.
	Noteikumu konsolidētā versija
 Autoceļu lietošanas nodevas maksāšanas, iekasēšanas un administrēšanas kārtība
	Iebildums (ZSA - 09.03.2026. - pēc termiņa)
Lūdzam skaidrot, kāda ir iespēja VAS "Ceļu satiksmes drošības direkcija" (turpmāk - CSDD) sistēmā veikt automātisku atzīmi visiem kravas am ar pilnu masu virs 3500kg, kas ir lauksaimnieka lietošanā, ja par šiem visiem am tiek izpildīt nosacījums par nepieciešamajiem ieņēmumiem uz am?

Lūdzam skaidrot, kāda ir iespēja pirms 1.03. informēt lauksaimniekus, nosūtot tiem e-pastus no CSSD, par iespējām pieteikt am autoceļu lietošanas nodevas atbrīvojumiem?

Lūgums sniegt informāciju par kādas ir patiesās izmaksas www.lvvignette.eu portāla darbības nodrošināšanai?

Neatbalstām priekšlikumu paredzēt, ka tiesības CSDD iekasēt maksu par sniegto pakalpojumu, attiecinot to arī uz nodevas maksājumiem portālā www.lvvignette.eu. Aicinām izvērtēt iespējas un daļu no CSDD gūtās peļņas novirzīt attiecīgo izdevumu segšanai, atgādinām, ka, piemēram, CSDD peļņa 2024.gadā bija  2.66miljoni eiro.

Aicinām izvērtēt iespējas un samazināt sodus par gadījumiem, kad netiek iegādāta autoceļu lietošanas nodeva. Par normālu nav uzskatāma situācija, kad sods par neiegādāto autoceļu lietošanas nodevu pārsniedz pašas nodevas apmēru.
Piedāvātā redakcija
-
	Ņemts vērā
Skatīt izziņas 6. punktu.
Vēršam uzmanību, ka maksa par vinjetes iegādāšanos tiek pārlikta uz pircēju budžeta sloga mazināšanai. Minētā pieeja pilnībā atbilst kopējai ES praksei “maksā lietotājs”, ka par konkrēta pakalpojuma (nodevas iekasēšanas) saņemšanu maksā tieši tie, kas pakalpojumu izmanto, nevis visi nodokļu maksātāji.
Ievērojot Ministru kabineta 2025. gada 26. augusta sēdes protokollēmumā (prot. Nr. 33, 53.§) apstiprināto valsts budžeta izdevumu samazināšanu, turpmāk autoceļu lietošanas nodevas iekasēšanas pakalpojumu apmaksa tiek pārnesta uz pakalpojumu saņēmēju, nosakot, ka vienlaikus ar autoceļu lietošanas nodevas nomaksu no pakalpojuma saņēmējiem tiek iekasēta arī maksa par CSDD  sniegto autoceļu lietošanas nodevas iekasēšanas pakalpojumu.
 
	Noteikumu konsolidētā versija
 Autoceļu lietošanas nodevas maksāšanas, iekasēšanas un administrēšanas kārtība

	2.
	Noteikumu konsolidētā versija
 Autoceļu lietošanas nodevas maksāšanas, iekasēšanas un administrēšanas kārtība
	Iebildums (ZSA - 09.03.2026. - pēc termiņa)
Nosūtam labotu komentāra 1. punktu: 

1)            Lūdzam skaidrot, kāda ir iespēja VAS "Ceļu satiksmes drošības direkcija" (turpmāk - CSDD) sistēmā veikt automātisku atzīmi visiem kravas am ar pilnu masu virs 3001kg, kas ir lauksaimnieka lietošanā, ja par šiem visiem am tiek izpildīt nosacījums par nepieciešamajiem ieņēmumiem uz am?

 
Piedāvātā redakcija
-
	Ņemts vērā
Skatīt izziņas 6. punktu.
	Noteikumu konsolidētā versija
 Autoceļu lietošanas nodevas maksāšanas, iekasēšanas un administrēšanas kārtība

	3.
	Noteikumu konsolidētā versija
9. Juridiskā persona, kura vēlas sniegt nodevas iekasēšanas pakalpojumu, iesniedz valsts sabiedrībai ar ierobežotu atbildību "Latvijas Valsts ceļi" (turpmāk - Latvijas Valsts ceļi) rakstisku iesniegumu, kurā apliecina atbilstību šo noteikumu 8.2., 8.3., 8.4. un 8.5. apakšpunktā minētajām prasībām.
	Iebildums (VARAM - 03.03.2026.)
Saskaņā ar Valsts pārvaldes iekārtas likuma 10. panta astoto daļu valsts pārvaldi organizē pēc iespējas ērti un pieejami privātpersonai. Ja informācija, kura nepieciešama pārvaldes lēmuma pieņemšanai, kas regulē publiski tiesiskās attiecības ar privātpersonu, ir citas institūcijas rīcībā, iestāde to iegūst pati, nevis pieprasa no privātpersonas. Līdz ar to, lūdzam, pārskatīt redakciju, nepieprasot tādu datu iesniegšanu, kas jau ir valsts pārvaldes rīcībā.
Piedāvātā redakcija
-
	Ņemts vērā
Noteikumu 9. punkts netika precizēts pēc būtības, tikai precizēts juridisks statuss - no VAS uz VSIA.
	Noteikumu konsolidētā versija
9. Juridiskā persona, kura vēlas sniegt nodevas iekasēšanas pakalpojumu, iesniedz valsts sabiedrībai ar ierobežotu atbildību "Latvijas Valsts ceļi" (turpmāk - Latvijas Valsts ceļi) rakstisku iesniegumu, kurā apliecina atbilstību šo noteikumu 8.2., 8.3., 8.4. un 8.5. apakšpunktā minētajām prasībām.

	4.
	Noteikumu konsolidētā versija
12.6 Likuma 6. panta 1.1 un 1.2 daļā minētajos gadījumos, pirms autoceļa lietošanas uzsākšanas, nodevas maksātājs, izmantojot Ceļu satiksmes drošības direkcijas nodrošināto e-pakalpojumu, saņem atbrīvojumu no nodevas maksāšanas, kurā norādīts konkrētais transportlīdzeklis, kuram atbrīvojums tiks izmantots. Ja likuma  6. panta 1.1 un 1.2 daļā minētajai personai Transportlīdzekļu un to vadītāju valsts reģistrā ir reģistrēts lielāks transportlīdzekļu skaits, nodevas maksātājs ir tiesīgs izvēlēties, kuram transportlīdzeklim piemērojams atbrīvojums, izmantojot Ceļu satiksmes drošības direkcijas nodrošināto e-pakalpojumu. Par atbrīvojuma piemērošanas pareizību ir atbildīgs nodevas maksātājs.
	Iebildums (TM - 02.03.2026.)
Lūdzam svītrot Ministru kabineta noteikumu projekta "Grozījumi Ministru kabineta 2014. gada 26. maija noteikumos Nr. 272 "Autoceļu lietošanas nodevas maksāšanas, iekasēšanas un administrēšanas kārtība"" (turpmāk – projekts) 6. punktu, ņemot vērā to, ka tajā ietvertais regulējums neatbilst Ministru kabinetam dotajam pilnvarojumam. Vēršam uzmanību uz to, ka Ministru kabineta 2014. gada 26. maija noteikumi Nr. 272 "Autoceļu lietošanas nodevas maksāšanas, iekasēšanas un administrēšanas kārtība" (turpmāk – Noteikumi) izdoti saskaņā ar Autoceļu lietošanas nodevas likuma 5. panta trešo daļu, kas pilnvaro Ministru kabinetu noteikt nodevas iekasēšanas un administrēšanas kārtību, un 6. panta otro daļu, kas pilnvaro Ministru kabinetu noteikt Autoceļu lietošanas nodevas likuma 6. panta pirmās daļas 11. un 12. punktā noteikto atbrīvojumu piemērošanas kārtību. Projekta 6. punktā ietvertais Noteikumu 12.6 punkts ietverts Noteikumu III1 nodaļā "Atbrīvojumu piemērošanas kārtība" un paredz kārtību, kādā piemērojams Autoceļu lietošanas nodevas likuma 6. panta 1.1 un 1.2 daļā paredzētais atbrīvojums. Savukārt Ministru kabinets ir pilnvarots noteikt tikai Autoceļu lietošanas nodevas likuma 6. panta pirmās daļas 11. un 12. punktā paredzētā atbrīvojuma piemērošanas kārtību.
Piedāvātā redakcija
-
	Ņemts vērā
Svītrots noteikumu projekta 12.6 punkts.
	Noteikumu konsolidētā versija
-

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 03.03.2026.)
Tā kā ar plānotajiem grozījumiem noteikumu 12.punktā palielināsies slogs nodevas maksātājiem, kuri līdz šim bija nodevu maksājuši, izmantojot noteikumu 3.1. un 3.4.apakšpunktā minētos maksājumu pakalpojumu veidus (par to papildu maksu neveicot), aicinām anotāciju papildināt ar informāciju, vai ir vērtēti arī citi alternatīvi risinājumi, kā varētu tikts segtas www.lvvignette.eu portāla uzturēšanas izmaksas.
Tāpat aicinām anotāciju papildināt ar statistisko informāciju, cik pēdējos gados no kopējās valsts nodevas summas tā tikusi samaksāta, izmantojot noteikumu 3.1. un 3.4.apakšpunktā minētos maksājumu pakalpojumu veidus.
Piedāvātā redakcija
-
	Ņemts vērā
Noteikumu projekta anotācija aizpildīta atbilstoši budžeta sloga mazināšanai, kā ietvarā ir veikts koriģējums par pakalpojuma segšanu.
Ievērojot Ministru kabineta 2025. gada 26. augusta sēdes protokollēmuma (prot. Nr. 33, 53.§) apstiprināto valsts budžeta izdevumu samazināšanu, turpmāk autoceļu lietošanas nodevas iekasēšanas pakalpojumu apmaksa tiek pārnesta uz pakalpojumu saņēmēju, nosakot, ka vienlaikus ar autoceļu lietošanas nodevas nomaksu no pakalpojuma saņēmējiem tiek iekasēta arī maksa par CSDD  sniegto autoceļu lietošanas nodevas iekasēšanas pakalpojumu.
Minētā pieeja pilnībā atbilst kopējai ES praksei “maksā lietotājs”, ka par konkrēta pakalpojuma (nodevas iekasēšanas) saņemšanu maksā tieši tie, kas pakalpojumu izmanto, nevis visi nodokļu maksātāji.
 
	Anotācija (ex-ante)
1.3. Pašreizējā situācija, problēmas un risinājumi

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 03.03.2026.)
Ņemot vērā, ka grozījumi Autoceļu lietošanas nodevas likumā jau ir stājušies spēkā (no 2026.gada 1.marta), aicinām atbilstoši precizēt arī anotācijas 1.3. sadaļu.
Piedāvātā redakcija
-
	Ņemts vērā
Atbilstoši precizēta noteikumu projekta anotācijas 1.3. sadaļa.
	Anotācija (ex-ante)
1.3. Pašreizējā situācija, problēmas un risinājumi

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 03.03.2026.)
Lūdzam anotācijas 3. sadaļas 6. punktā precizēt informāciju, pirms vārdiem "Valsts budžeta apakšprogrammā" norādot vārdus "Satiksmes ministrijas".
Piedāvātā redakcija
-
	Ņemts vērā
Atbilstoši precizēta noteikumu projekta anotācija.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	8.
	Noteikumu konsolidētā versija
12. Ja nodevas samaksa veikta, izmantojot šo noteikumu 3. punktā minēto maksājumu pakalpojumu veidu:
	Priekšlikums (FM - 03.03.2026.)
Aicinām izvērtēt iespēju nevis veikt grozījumus noteikumu 12.punkta ievaddaļā (tas ir, aizstāt noteikumu 3.2. un 3.3.apakšpunktu ar noteikumu 3.punktu), bet veidot jaunu punktu, kurā būtu skaidri noteikts, ka nodevas iekasēšanas pakalpojuma sniedzējs ir tiesīgs iekasēt maksu par sniegto pakalpojumu, ja nodevas maksātājs samaksu veic, izmantojot šo noteikumu 3.3.apakšpunktā minēto maksājumu pakalpojumu veidu, bet valsts akciju sabiedrība "Ceļu satiksmes drošības direkcija" ir tiesīga iekasēt maksu par sniegto pakalpojumu, ja nodevas samaksa veikta, izmantojot jebkuru no noteikumu 3.punktā minētajiem maksājumu pakalpojumu veidiem.
Šāds aicinājums tiek pamatots ar apsvērumu, ka šobrīd noteikumu 12.1. un 12.2. apakšpunktā ietvertais regulējums tomēr attiecas uz tiem gadījumiem, kad nodevas samaksa tikusi veikta, izmantojot noteikumu 3.2. vai 3.3. apakšpunktā minēto maksājumu pakalpojumu veidu, nevis uz visiem 3.punktā minētajiem maksājumu pakalpojumu veidiem.
Piedāvātā redakcija
-
	Ņemts vērā
Veikti korekcionālie precizējumi noteikumu projekta 3. punkta ietvarā attiecībā uz regulējumu un bezemisiju transportlīdzekļiem un atvieglojumu.
	Noteikumu konsolidētā versija
-



